Vitebskas dzelzceļa stacija

Vitebskas dzelzceļa stacija () ir dzelzceļa stacija Vitebskā, Baltkrievijā. Atrodas Stacijas laukumā (Прывакзальная плошча), Kasmanautau ielā 8.

 Vēsture 
Pirmo stacijas ēku atklāja 1866. gadā, kad tika uzbūvēta līnija līdz Daugavpilij. Tā bija mūra, trīsstāvu, ar slēgtu gājēju tiltiņu pār pasažieru platformām. 1912. gadā stacija tika paplašināta ar vienstāvu ēku. Pirmajā stāvā atradās zāles I, II, III klases pasažieriem, telegrāfa nodaļa un pasta nodaļa. Augšējos stāvos atradās biroji un dzīvojamās telpas.
666px|thumb|center|Vecā stacijas ēka 1930. gados Otrajā pasaules karā staciju nopostīja. Jaunu staciju padomju neoklasicisma stilā pēc arhitekta Borisa Mezenceva projekta sāka būvēt jau 1944. gada jūlijā.

1953. gadā pabeidza būvēt jauno divstāvu stacijas ēku. Tā ir taisnstūra ar centrālo un diviem sānu apjomiem. Centrālās ēkas galvenā fasāde izceļas ar trīs platām arkveida logu ailēm un ir dekorēta ar korintiešu kolonnām, apmetuma taisnstūra nišām un bareljefiem. Galvenās fasādes vidū uzstādīts pulkstenis. Interjerā izmantota marmora apdare, rozetes griestos, masīvas lustras. Padomju laikā tika uzkārta liela gleznas "Vara Padomēm — miers tautām" reprodukcija. Atšķirībā no oriģinālā attēlotā, Staļina vietā blakus Ļeņinam bija uzgleznots vīrietis zaļā Austrumu cepurē — papahā. Tā tika noņemta 1990. gados un tagad atrodas UP "Vitebskzhilprojekt" ēkas (Pravdi ielā 38) vestibilā.

Uz ēkas vēlāk tika uzstādītas divas piemiņas plāksnes: 1965. gadā Mihaila Kaļiņina runas piemiņai dzelzceļnieku mītiņā 1919. gada 12. jūnijā un 1966. gadā par godu Vitebskas dzelzceļa mezgla 100. gadadienai.

1992. gada martā otrā stāva uzgaidāmajā telpā augstajos logos tika uzstādītas vitrāžas. Autors bija grafiķis Vikentijs Ralcevičs. Centrālajā logā bija tālaika valsts ģerboņa "Pahoņa" attēls, zem kura uz balti sarkanbalta fona bija uzraksts "Baltkrievija" (Беларусь). Abās pusēs logos bija sešu valsts apgabalu galvaspilsētu ģerboņu attēli. 2009. gadā vitrāžu vietā tika uzstādīti standarta tonētie spoguļstikli.

2009.-2010. gadā veica stacijas ēkas rekonstrukciju, kuras laikā atjaunoja iekšējo un ārējo apdari. Fasādes krāsa mainījās no rozā uz balti dzeltenu, uz ēkas dzegas parādījās uzraksti: Вакзал pilsētas pusē un "Вiцебск" uz dzelzceļa sliežu ceļa pusi. Koka logi nomainīti pret pakešu logiem.

Interjerā parādījās jaunas lustras un elektroniski tablo, tika uzstādīti divi lifti ar panorāmas kabīnēm. Stacijas centrālajā daļā pirmajā stāvā atrodas 7 tālsatiksmes biļešu kases un uzziņu birojs. Tāpat pirmajā stāvā atrodas veikali, stendi, kafejnīca, noliktavas, medicīnas centrs, telpa policijas darbiniekiem. Otrajā stāvā ir divas uzgaidāmās telpas. Viena no tām ir tranzītam, kur atrodas arī restorāns, aptieka, banka, telekomunikāciju operatora salons. Otrā uzgaidāmā zāle ir maksas un domāta tālsatiksmes vilcienu pasažieriem. Maksas zālē ir 5D atrakciju kinoteātris.

 Attēli 

 Atsauces 

 Ārējās saites 

Kategorija:Vitebskas apgabals
Kategorija:Dzelzceļš Baltkrievijā